Amir Temur tavalludining 680-yilligida shaxmat bo‘yicha jahonning 3 nafar chempioni Toshkentga keladi

Toshkent shaxmat bo‘yicha nufuzli musobaqaga mezbonlik qiladi, deb xabar berdi “Olamsport”. To‘rt nafar grossmeyster o‘rtasidagi turnir 16—22-oktabr kunlari bo‘lib o‘tadi.

Amir Temur tavalludining 680-yilligi yo‘lida o‘tkazilayotgan turnirda O‘zbekiston sharafini jahon chempioni Rustam Qosimjonov himoya qiladi va u turli yillarda dunyoda tengsiz bo‘lgan grossmeysterlarga qarshi dona suradi.
Ozarbayjonlik Shahriyor Mamadiyorov 2013-yil blits yo‘nalishi bo‘yicha dunyoda tengsiz bo‘la olgan. Isroillik Boris Gelfandga esa 2009-yil jahon chempionligini nasib qilgan. Turnirning to‘rtinchi ishtirokchisi 2002—2003-yillarda jahon kubogini qo‘lga kiritgan ukrainalik Ruslan Ponomaryovdir.